รายงานคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขตความรับผิดชอบ
และปฏิบัติหน้าที่ที่ได้รับมอบหมายจากคณะกรรมการบริษัท
ในการกำกับดูแลกิจการที่ดีตามประกาศของตลาดหลักทรัพย์แห่งประเทศไทย (ตลท.) กฎหมาย
และระเบียบข้อบังคับต่าง ๆ ที่เกี่ยวข้อง ตามมาตรฐานสากล
ให้เกิดความชัดเจนในการบริหารงานด้วยความเป็นธรรม
และความรับผิดชอบของคณะกรรมการบริษัทที่มีต่อผู้ถือหุ้น ตลอดจนดำเนินการให้มั่นใจว่า
คณะกรรมการบริษัทและฝ่ายจัดการได้บริหารกิจการตามนโยบายของบริษัทให้เป็นไปอย่างถูกต้อง
ครบถ้วน มีการสอบทานงบการเงิน
และระบบการควบคุมภายในให้มีความเหมาะสมกับสถานะการณ์ที่เปลี่ยนแปลงไป
และมีประสิทธิภาพเพียงพอ มีการประเมินการบริหารความเสี่ยง
ตลอดจนการกำกับดูแลงานตรวจสอบภายใน และการสอบบัญชี ของบริษัท รวมทั้งปฏิบัติงานอื่น ๆ
ที่คณะกรรมการบริษัทมอบหมาย โดยมีการประชุมคณะกรรมการตรวจสอบ 4 ครั้ง
และคณะกรรมการฯ เข้าร่วมประชุมครบทุกครั้ง ซึ่งสรุปสาระสำคัญได้ดังนี้

ในระหว่างปี คณะกรรมการตรวจสอบได้มอบหมายให้นายสิทธิชัย จันทราวดี กรรมการ ตรวจสอบ
เป็นผู้ทำหน้าที่ในการสอบทานความน่าเชื่อถือของงบการเงินตามคุณสมบัติในข้อกำหนดของตลท.
คณะกรรมการตรวจสอบได้สอบทานงบการเงินรายไตรมาส และงบการเงินประจำปี
โดยมีการประชุมร่วมกันกับผู้สอบบัญชี ผู้บริหาร และผู้จัดการฝ่ายตรวจสอบภายใน มีการซักถาม
ข้อสงสัย หารือแลกเปลี่ยน ข้อคิดเห็นถึงเรื่องการจัดทำงบการเงินให้เป็นไปตามกฎหมาย
มาตรฐานการบัญชี ประกาศของ คณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลท. อย่างถูกต้องตามสมควรเป็นที่เชื่อถือได้ แก่ผู้ถือหุ้น นักลงทุน และผู้ที่เกี่ยวข้องทั่วไป
รวมทั้ง มีการเปิดเผยข้อมูลในงบการเงินอย่างเพียงพอตามมาตรฐานบัญชีที่กำหนดไว้

การสอบทานระบบการควบคุมภายในกับฝ่ายบริหาร ผู้สอบบัญชี และผู้จัดการฝ่ายตรวจสอบภายใน
พบว่าเพียงพอเหมาะสมในการดำเนินธุรกิจ
นอกจากนั้นยังมีการนำระบบงานคอมพิวเตอร์เข้ามาช่วยในการควบคุมการปฏิบัติงานเพิ่มขึ้น
รวมทั้งได้ให้ทีม IT Audit จากภายนอกเข้ามาตรวจประเมินระบบสารสนเทศ
รวมทั้งกำกับดูแลให้มีการปฏิบัติตามพระราชบัญญัติว่าด้วยการกระทำความผิดเกี่ยวกับคอมพิวเตอร์อย่างจริงจัง

บริษัทได้แต่งตั้งคณะกรรมการบริหารความเสี่ยง ซึ่งได้กำหนดคู่มือ
เพื่อใช้ในการประเมินและบริหารความเสี่ยง มีการสอบทานความเสี่ยงเป็นรายไตรมาส
เพื่อจะได้จัดการกับความเสี่ยงให้เหมาะสม ทันเวลา โดยการกำหนดกลยุทธ์ในการปรับปรุง
แก้ไขปัญหาอย่างมีประสิทธิภาพ รวมทั้งมีการติดตามผลอย่างต่อเนื่อง
ความเสี่ยงของบริษัทที่สำคัญได้แสดงไว้ในรายงานประจำปีแล้ว

สำหรับการกำกับดูแลงานตรวจสอบภายใน คณะกรรมการตรวจสอบได้อนุมัติแผนงาน ตรวจสอบ
และจัดให้มีการสอบทานงานตรวจสอบภายในเป็นรายไตรมาส เพื่อติดตามผลการตรวจสอบเสนอ
กรรมการและฝ่ายบริหาร ให้นำไปปรับปรุงแก้ไขเพื่อเพิ่มประสิทธิภาพในการทำงาน

จากการที่บริษัทฯ นำระบบ Whistle Blower มาใช้ โดยกำหนดให้พนักงานทุกคน ได้มี
ส่วนร่วมในการให้ข้อมูลที่เป็นประโยชน์กับองค์กร โดยแจ้งข้อมูลการปฏิบัติที่ไม่ถูกต้องตามระเบียบ
ข้อบังคับ กฎหมาย จรรยาบรรณ และเรื่องอื่น อันจะทำให้บริษัทเสียชื่อเสียง เป็นปีที่สองแล้วนั้น
ผลการนำมาใช้เป็นที่น่าพอใจมาก

คณะกรรมการตรวจสอบได้จัดให้มีการสอบทานการปฏิบัติตามหลักการกำกับดูแลกิจการที่ดีตามพระราชบัญญัติหลักทรัพย์และตลาดหลักทรัพย์
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ พระราชบัญญัติบริษัทมหาชน
ประกาศ และกฎระเบียบ ประมวลรัษฎากร กฎหมายที่เกี่ยวข้องกับการดำเนินธุรกิจของบริษัทแล้ว
มีความเห็นว่าบริษัทได้ปฏิบัติตามกฎหมายและข้อกำหนดต่างๆ ที่เกี่ยวข้องอย่างเคร่งครัดยิ่งขึ้น

ในระหว่างปีคณะกรรมการตรวจสอบได้ทบทวนและเสนอแก้ไขกฎบัตรคณะกรรมการ ตรวจสอบ
เกี่ยวกับคุณสมบัติ ขอบเขต อำนาจหน้าที่ และการประชุมคณะกรรมการตรวจสอบ
เพื่อให้สอดคล้องกับนโยบายการกำกับดูแลที่ดีของกิจการ และข้อกำหนดของตลท. และได้ประเมินผล
การปฏิบัติงานตนเองในเรื่องดังกล่าว ซึ่งผลการประเมินอยู่ในระดับดีมาก

คณะกรรมการตรวจสอบได้สอบทานรายการที่เกี่ยวโยงกัน
หรือรายการที่อาจขัดแย้งทางผลประโยชน์ตามประกาศของ ก.ล.ต. และตลท.แล้ว
มีความเห็นว่าฝ่ายจัดการได้จัดทำรายการที่ เกี่ยวโยงกันด้วยความเป็นธรรม สมเหตุสมผล
และเป็นการดำเนินการเพื่อผลประโยชน์ของบริษัทเป็นสำคัญ ดังเช่นที่ทำกับบุคคลภายนอกทั่วไป
รวมถึงมีการเปิดเผยข้อมูลอย่างเพียงพอ ถูกต้อง และครบถ้วน
ในระหว่างปีไม่พบรายการที่มีความขัดแย้งทางผลประโยชน์ของคณะกรรมการ คณะกรรมการบริหาร
และฝ่ายจัดการ

คณะกรรมการตรวจสอบได้สอบทานผลการปฏิบัติงานของผู้สอบบัญชีแล้ว
มีความเห็นว่าได้ปฏิบัติงานสอบบัญชีเป็นที่น่าพอใจ และมีคุณสมบัติครบตามเกณฑ์ของ ก.ล.ต.
และตลท. จึงเสนอคณะกรรมการบริษัทให้ความเห็นชอบในการเสนอผู้ถือหุ้น
เพื่อขออนุมัติที่ประชุมผู้ถือหุ้นแต่งตั้ง นายศุภชัย ปัญญาวัฒโน ผู้สอบบัญชีรับอนุญาตเลขที่ 3930
หรือนายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือนางสาวศิราภรณ์ เอื้ออนันต์กุล
ผู้สอบบัญชีรับอนุญาตเลขที่ 3844 แห่งบริษัท สำนักงานเอินส์ท แอนด์ ยัง จำกัด
เป็นผู้สอบบัญชีของบริษัทฯ ประจำปี 2552 ต่ออีก 1 ปี
โดยกำหนดค่าธรรมเนียมในการสอบบัญชีเป็นจำนวนเงิน 680,000 บาท(หกแสนแปดหมื่นบาทถ้วน)
เท่ากับปีก่อน

ในรอบปี 2551 คณะกรรมการตรวจสอบได้ร่วมประชุมเฉพาะกับผู้สอบบัญชี 1 ครั้ง
เพื่อปรึกษาในเรื่องงบการเงินอย่างอิสระ และได้ผลเป็นที่น่าพอใจทั้ง 2 ฝ่าย

  ในนามคณะกรรมการตรวจสอบ

  (นายพารณ อิศรเสนา ณ อยุธยา)

  ประธานคณะกรรมการตรวจสอบ

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2551

ค่าตอบแทนจากการสอบบัญชี (AUDIT FEE)

+-------+-----------------------+--------------------+-----------------+
| รา    | ชื่อบริษัทผู้จ่าย            | ชื่อผู้สอบบัญชี          | ค่าสอบบัญชี*       |
| ยการที่ |                       |                    |                 |
+-------+-----------------------+--------------------+-----------------+
| 1     | บริษัท สัมมากร จำกัด      | นายณรงค์ พันตาวงษ์    | 680,000.00 บาท  |
|       | (มหาชน)               |                    |                 |
+-------+-----------------------+--------------------+-----------------+
| รวม   |                       |                    | 680,000.00 บาท  |
| ค่าตอบ |                       |                    |                 |
| แทนจา |                       |                    |                 |
| กการส |                       |                    |                 |
| อบบัญชี |                       |                    |                 |
+-------+-----------------------+--------------------+-----------------+

*ค่าสอบบัญชีดังกล่าว
ได้รวมค่าสอบทานงบการเงินระหว่างกาลสำหรับไตรมาสและสำหรับงวดที่เกี่ยวข้องแล้ว

ค่าบริการอื่นๆ (NON-AUDIT FEE)

+---------+------------------+------------------+-----------+---------+
| ชื่อบ     | ประ              | ผู้ให้บริการ         | ค่าต       |         |
| ริษัทผู้จ่าย | เภทของงานบริการอื่น |                  | อบแทนของง |         |
|         |                  |                  | านบริการอื่น |         |
+---------+------------------+------------------+-----------+---------+
|         |                  |                  | ส่วน       | ส่วนที่จ   |
|         |                  |                  | ที่จ่ายไปในร | ะต้องจ่าย |
|         |                  |                  | ะหว่างปีบัญชี | ในอนาคต |
+---------+------------------+------------------+-----------+---------+
| -       | -                | -                | -         | -       |
+---------+------------------+------------------+-----------+---------+
| รวมค่า   |                  |                  | -         | -       |
| ตอบแทนส |                  |                  |           |         |
| ำหรับงาน |                  |                  |           |         |
| บริการอื่น |                  |                  |           |         |
+---------+------------------+------------------+-----------+---------+

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลให้บริการอื่นที่บริษัทและบริษัทร่วมจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

 ไม่ถูกต้อง ไม่ครบถ้วน
กล่าวคือ........................................................................................................................
...........................................................................................................................................................................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทร่วมจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

  ลงชื่อ........................................................

  (นายณรงค์ พันตาวงษ์)

  บริษัท สำนักงาน เอินส์ท แอนด์ ยัง จำกัด

  วันที่ 18 กุมภาพันธ์ 2552